এই আমদানিকৃত অঙ্গ বিকল করে দিতে টি কোষের ভূমিকা উদঘাটনের পর তারা যতটা খুশি হলে তার চেয়ে বেশি চিন্তিত হয়ে গেলেন। আপনার দেহে একটা অঙ্গ ঠিকমত কাজ করছেনা, তা অন্য একটা কার্যকর অঙ্গ এনে ঠিকভাবে বসিয়ে দিলে যদি সে কাজ করতে পারে তাহলে টি কোষের এখানে বাগড়া দিতে হবে কেন? আসলে, বড় পরিসরে চিন্তা করতে গেলে টি কোষের এমন আচরণ কিন্তু মানুষ ছাড়া কারো জন্যই ক্ষতির কারণ নয়। কেননা অঙ্গ প্রতিস্থাপন কোন প্রাকৃতিক ঘটনা নয়। তাহলে টি কোষের আসল ভূমিকা কি? বেশ কয়েক বছর লেগে গেলো এটা বুঝতে যে বাস্তবে টি কোষ ভাইরাল ইনফেকশনের বিরুদ্ধেও কাজ করে। ভাইরাস দেহের কোষের মধ্যে প্রবেশ করে তাদেরকে বদলে দেয়। আর টি কোষের কাজ হল এই বদলে যাওয়া কোষগুলো থেকে প্রাণীকে রক্ষা করা। ইমিউন সিস্টেম এমনভাবে বিবর্তিত হয়েছে যাতে জন্মের একদম শুরু থেকেই বদলে যাওয়া কোষগুলো থেকে রক্ষা পাওয়া না পাওয়ার সাথে জীবন-মৃত্যু জড়িত।